Azụmahịa¹ bụ ụzọ ọbụla mmadụ si achụta ihe ọ n'eri kwa ụbọchị. Ọbukwa ụzọ dị iche iche esi agbanwe ihe ahụrụ anya ọbụrụ ego ma ọbụ ụzọ esikwa eji ego agbanweta ihe ahụrụ anya. Uzọ ọzọ enwere ike isi hụta azụmahịa bụ iji ihe inwere gbanweta ihe ị nanwegị (trade by barter). Azụmahịa nwere ike inwe ọnọdụ ebe ọbụla n'abughi ahịa, mgbe mmadụ na ibe ya nọkọrọ, kwukọrịta ma nwee mkpebi gbasara ego na ngwongwo ma ọbụ ọrụ na ihe ndị ọzọ, azụmahịa ewerela ọnọdụ. Azụmahịa abụghị naanị maka uru ka eji azụ ya, ọnwere ulọ ọrụ mmasị ha bụ ịhụ na ndị mkpa ji nwetara ezi enyemaka. Ebe azụmahịa dị iche iche gunyere: ọma ahia, ulọ ahịa, ọdụ ahịa nakwa ahịa ntanetị. Ọma ahịa:- bụ ebe ọtụtụ ndị mmadụ na azụ ihe dị iche iche, ọnye ọbụla nwere ike iburu ma ọbụ were ihe ọchọrọ ire gaa ebe ahụ nọrọ chere ọnye ga-azụ ya. Ọnye ọbụla chọkwara ịzụ ihe ọbụla nwekwara ike gaa ebe ahụ ma zụrụ ụdị ihe ọbụla ọchọrọ(market place). Ọma ahịa bụ ebe gọọmenti maọbụ obodo wepụtara maka azụmahịa dị iche iche.